text: 蔡國禎，號虛谷，福建漳州府海澄縣六都人。生平.萬曆三十七年癸丑科進士，為人忠厚慈愛，所歷皆戎務，而寬嚴得體。方為兵部郎，嘗監武闈，閱射特嚴，弊竇曰非，特欲得真才，乃欲教始進者以正也。及備兵兩浙，則寬以待卒伍，曰：此班定遠所謂非孝子順孫者不以所以作其氣也。以請養歸，父母皆九十餘，終喪，年逾七十矣，遂不出。居家友愛特至，諸弟有犯，讓之而已。磁陵上下港爭水利，一言定之，民立碑歸德焉，殆為善於鄉，而施於有政者歟。
metadata: erhwenkuo/wikipedia-zhtw
metadata: 蔡國禎
metadata: https://zh.wikipedia.org/wiki?curid=7512274